b'\n_START_ARTICLE_\nLafarge\n_START_SECTION_\nZgodovina\n_START_PARAGRAPH_\nLafarge je leta 1833 ustanovil Pavin de Joseph-Auguste Lafarge v Le Teilu (Ard\xc3\xa8che), za pridobivanje apnenca v kamnolomu v Mont Saint-Victor med mesti Le Teil in Viviers._NEWLINE_Leta 1864 Lafarge podpisal svojo prvo mednarodno pogodbo za dobavo 110.000 ton apna za gradnjo Sue\xc5\xa1kega prekopa . Podjetje je razvilo Kalcijev aluminatni cement. Prav tako je bilo podjetje pionir v proizvodnji belega portland cementa, ki ga \xc5\xa1e vedno pridobivajo v prvotni tovarni Le Teil._NEWLINE_Leta 1919 je bila ustanovljena javna dru\xc5\xbeba, imenovana "Soci\xc3\xa9t\xc3\xa9 anonyme des Chaux de et Ciments Lafarge et du Teil."_NEWLINE_Leta 1980 je z zdru\xc5\xbeitvijo s skupino Copp\xc3\xa9e postala SA Lafarge Copp\xc3\xa9e._NEWLINE_Leta 2001 je Lafarge, takrat drugi najve\xc4\x8dji svetovni proizvajalec cementa, prevzel Blue Circle Industries (BCI), takrat \xc5\xa1estega najve\xc4\x8djega proizvajalca cementa na svetu, in postal vodilni na svetu v proizvodnji cementa._NEWLINE_Leta 2002 je Lafarge postal ve\xc4\x8dinski lastnik podjetja Cementarna Trbovlje, manj\xc5\xa1ega izmed dveh proizvajalcev cementa v Sloveniji. Cementarna Trbovlje se preimenuje v Lafarge Cement Trbovlje._NEWLINE_Leta 2006 je Lafarge Severna Amerika prevzela 100% nadzor nad dru\xc5\xbebo v Severni Ameriki, in odstranila delnice LNA iz borze v New Yorku. Pred tem je imela skupina v lasti 53% delnic LNA._NEWLINE_V letu 2007 so odprodali svojo divizijo streh zasebni finan\xc4\x8dni skupini, a obdr\xc5\xbeali 35% dele\xc5\xbe lastni\xc5\xa1kega kapitala._NEWLINE_V decembru 2007 je Lafarge napovedal nakup Orascom Cement Group, najve\xc4\x8djim proizvajalcem cementa na Bli\xc5\xbenjem vzhodu.'